1. Studenter som må reise f.o.m. 7 mil og inntil 10 mil én vei til sitt praksissted, får dekket utgifter til reise eller hybel med inntil kr 300 per uke. Avstanden regnes fra den adressen som gir minste avstand til praksisstedet; studiestedsadresse, studentens hybeladresse eller studentens hjemstedsadresse. 2. Studenter som må reise f.o.m. 10 mil og mer én vei til sitt praksissted, får dekket utgifter til reise eller hybel med inntil kr 500 per uke. Avstanden regnes fra den adressen som gir minste avstand til praksisstedet; studiestedsadresse, studentens hybeladresse eller studentens hjemstedsadresse. 3. På studieprogrammer hvor obligatorisk praksis gjennomføres i grupper, er det en forutsetning for å få dekket reiseutgifter at studenter samkjører for å minimere kostnadene (når bruk av bil er påkrevd). 4. I de tilfeller hvor praksisstedet stiller gratis hybel/bolig til disposisjon for studenten, og i de tilfeller hvor studenten etter eget ønske får innvilget praksisplass utenom avdelingens ordinære praksissteder, vil ikke studenten ha rett på dekning av reiseutgifter. 5. Studenter på høgskolens samlingsbaserte barnehage- og grunnskolelærerutdanning, som har studiestedsadresse utenfor Hedmark, Oppland, Akershus og Oslo, gis ikke tilskudd til reise- og/eller boutgifter ved obligatorisk praksis. Studenter som mener de har krav på å få dekket reiseutgifter etter ovennevnte regler, må søke på eget skjema (se baksiden) som leveres praksiskoordinator senest to uker før praksisstart. Utbetaling foretas etter endt praksisperiode.
Innvilgning av tilskudd avgjøres på bakgrunn av kriterier for tilskudd til reise- og/eller boutgifter ved obligatorisk praksis, som beskrevet på foregående side. * Ifølge kriteriene er det kun mulig å få innvilget støtte til utgiftsdekning når avstanden overstiger 7 mil én vei, og når praksis gjennomføres ved en av høgskolens ordinære praksissteder. Reisevei regnes som den strekning som gir minste avstand til praksisstedet; fra studiested, studentens semesteradresse eller studentens hjemstedsadresse.